എറണാകുളം സിപിഐഎമ്മില് കൂട്ട സസ്പെന്ഷന് 12 നേതാക്കള്ക്ക് ഒരു വര്ഷം സസ്പെന്ഷന് എറണാകുളം: സിപിഐഎം എറണാകുളം ജില്ലാ കമ്മിറ്റിയില് കര്ശനമായ നടപടി എടുത്ത് സംസ്ഥാന നേതൃത്വം.12 നേതാക്കളെ കൂട്ടത്തോടെ സസ്പെന്ഡ് ചെയ്തു. ഇവര്ക്കെതിരെ കഴിഞ്ഞ തവണ നടപടി സ്വീകരിച്ചിരുന്നു. ജില്ലാ സെക്രട്ടറിയേറ്റ് അംഗം എന് സി മോഹനന്, മണി ശങ്കര് തുടങ്ങിയവര്ക്കും സസ്പെന്ഷന് ഉണ്ട്. കോടിയേരി ബാലകൃഷ്ണനും എ വിജയരാഘവനും പങ്കെടുത്ത കമ്മിറ്റിയിലാണ് തീരുമാനം. കഴിഞ്ഞ നിയമസഭാ തെരഞ്ഞെടുപ്പുമായി ബന്ധപ്പെട്ട് എറണാകുളം ജില്ലാ കമ്മിറ്റിയിലേയും ഏരിയാ കമ്മിറ്റയിലേയും നേതാക്കള്ക്കെതിരെ സംസ്ഥാന കമ്മിറ്റി നടപടി കൈകൊണ്ടിരുന്നു. അന്നും കോടിയേരി ബാലകൃഷ്ണന്റെയും എ വിജയരാഘവന്റേയും സാന്നിധ്യത്തിലായിരുന്നു നടപടി. സസ്പെന്ഷനിലായ നേതാക്കള്ക്കെതിരെ മുമ്ബ് താക്കീതും ചില നടപടികളും സ്വീകരിച്ചിരുന്നു. എന്നാല് ഇപ്പോള് അന്ന് നടപടി എടുത്ത എല്ലാ നേതാക്കളെയും പാര്ട്ടിയില് നിന്ന് ഒരു വര്ഷത്തേക്ക് സസ്പെന്ഡ് ചെയ്തിരിക്കുകയാണ്. Tags